EkBass/fiwiki-20250220-pages-articles huggingface dataset:
Lydia Becker

Lydia Ernestine Becker (24. helmikuuta 1827 Manchester, Iso-Britannia – 18. heinäkuuta 1890 Aix-les-Bains, Ranska) oli Isossa-Britanniassa vaikuttanut naisten äänioikeuden kannattaja, amatöörikasvitieteilijä sekä feministi. == Elämänvaiheita == Lydia Becker oli tehtailijaperheen tytär ja sai opetuksensa kotonaan. Äitinsä kuoleman jälkeen hän joutui pitämään huolta nuoremmista sisaruksista. Hän oli kiinnostunut kasveista ja sai kuivakukkakokoelmastaan palkinnon vuonna 1864 ja hänen kasveja käsittelevä kirjansa ilmestyi vuonna 1866. Becker kävi kirjeenvaihtoa Charles Darwinin kanssa ja lähetti hänelle näytteitä Manchesterin seudun kasveista. Hän kuuluu Darwin tieteellistä työtä avustaneisiin naisiin. Vuosi 1866 oli Lydia Beckerin elämässä merkittävä. Hän perusti Manchesterin naisten kirjallisuusseuran ja kävi kuuntelemassa naisten äänioikeutta käsitellyttä luentoa. Hän vakuuttui siitä , että naisille pitää myöntää äänioikeus ja kirjoitti asiaa koskevan kirjoituksen sanomalehteen. Hänen ystävättärensä Elizabeth Wolstenholme otti kirjoituksesta 10 000 kappaleen painoksen. Yhdessä Beckerin kanssa Wolstenholme perusti naisten äänioikeuskomitean Manchesteriin. Muutamaa kuukautta myöhemmin leskirouva Lilly Maxwellin nimi ilmestyi äänioikeutettujen listalle. Kyseessä ei ollut ensimmäinen kerta kun vaalilautakuntakunta oli erehtynyt, mutta hänessä nähtiin tilaisuus saada julkisuutta. Becker saattoi Maxwellin äänestyspaikalle. Äänestäminen onnistui, sillä leskirouvan nimi oli äänioikeutettujen listalla. Tästä eteenpäin Becker jatkoi työtään yhteiskunnallisen muutoksen puolesta. Vuonna 1872 hän oli perustamassa naisten äänioikeutta ajanutta äänioikeuden keskuskomiteaa. Siinä olivat mukana myös Agnes Garrett ja Lilias Ashworth Hallett. Kahta vuotta myöhemmin siihen liittyi myös Florence Nightingale. Becker ryhtyi myös kannattamaan uutta koulutusjärjestelmää, missä tyttöjä ja poikia opetettaisiin saman opetussuunnitelman mukaisesti. Hän oli myös perustamassa naisten äänioikeutta kannattunutta lehteä. Vuonna 1880 Becker oli johtamassa kampanjaa ennen Isle of Wightin paikallisvaaleja, jotta naiset saisivat vaaleissa äänioikeuden. Kampanja oli menestys. Naiset saivat äänestää Isle Of Wrightin paikallisvaaleissa vuonna 1881. == Viitteet == Luokka: Brittiläiset feministit Luokka: Vuonna 1827 syntyneet Luokka: Vuonna 1890 kuolleet
Sirpa Tani

Sirpa Tani (s. 1962) on maantieteen ja ympäristökasvatuksen professori Helsingin yliopiston kasvatustieteellisen tiedekunnan kasvatustieteen osastolla. Väitöskirjassaan hän tutki ihmisen ja kaupungin suhteita suomalaisissa fiktiivisissä elokuvissa. Tanin tutkimusaiheisiin kuuluvat ympäristökasvatus kaupungeissa, nuorten arkiympäristöt ja ympäristökasvatuksen asema kouluopetuksessa. Taustaltaan Tani on kulttuurimaantieteilijä ja kaupunkitutkija. ==Tunnustuksia== * Ragnar Hult -mitali (2018) * Ympäristökasvatuksen ruusu -tunnustuspalkinto (2020) ==Lähteet== Luokka:Helsingin yliopiston professorit Luokka:Suomalaiset maantieteilijät Luokka:Vuonna 1962 syntyneet Luokka:Elävät henkilöt
Camilla Hägglund

Camilla Hägglund on suomalainen juristi ja entinen poliisivirkamies. Hän toimi Ahvenanmaan poliisilaitoksen poliisipäällikkönä vuosina 2007–2012. Hän on Suomen ensimmäinen naispoliisipäällikkö. Ennen poliisipäällikön virkaansa Hägglund on työskennellyt asianajajana, Maarianhaminan tullin valvontapäällikkönä sekä rikoskomisariona Ahvenanmaan poliisilaitoksella. Hänellä on oikeustieteen kandidaatintutkinto (vastaa nykyistä oikeustieteiden maisterin tutkintoa) Uppsalan yliopistosta. Nykyään hän työskentelee Ahvenanmaan maakunnan hallituksessa poliisiasiain vastuuhenkilönä. Hägglundilla on kaksi lasta. == Lähteet == Luokka:Suomalaiset asianajajat Luokka:Suomalaiset poliisit Luokka:Elävät henkilöt Luokka:Ahvenanmaalaiset henkilöt Luokka:Syntymävuosi puuttuu
Marie-Therese Höbinger

Marie-Therese Höbinger (s. 2001) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 19 maaottelua, joissa hän on tehnyt viisi maalia. Ensimmäisen maaottelunsa hän pelasi marraskuussa 2019 Pohjois-Makedoniaa vastaan. Höbinger siirtyi tammikuussa 2015 edustamaan saksalaisseura 1. FFC Turbine Potsdamia. == Lähteet == Luokka:Itävaltalaiset jalkapalloilijat Luokka:Vuonna 2001 syntyneet Luokka:Elävät henkilöt
Massimarjat

Massimarjat (Apodytes) on pienehkö kasvisuku, joka sijoitetaan nykyisin Metteniusaceae-heimoon, mutta aikojen kuluessa suku on sijoitettu muihinkin heimoihin, kuten Icacinaceae-heimoon. Massimarjoihin kuuluu kahdeksan lajia. == Lajeja == * Apodytes abbottii * Apodytes bebile * Apodytes brachystylis * Apodytes clusiifolia * Apodytes dimidiata – pilvimassimarja * Apodytes geldenhuysii * Apodytes grandifolia * Apodytes thouvenotii == Lähteet == == Aiheesta muualla == * Laji.fi: Massimarjat (Apodytes) * UniProt: Taxonomy – Apodytes * Global Biodiversity Information Facility (GBIF): Apodytes * Flora of China: Apodytes Luokka:Metteniusales
Jasmin Eder

Jasmin Eder (s. 1992) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 53 maaottelua, joissa hän on tehnyt yhden maalin. Ensimmäisen maaottelunsa hän pelasi kesäkuussa 2011 Nigeriaa vastaan. EM- kilpailuissa 2017 hän pääsi vaihtopelaajana muutamaksi minuutiksi kentälle alkulohko-ottelussa Ranskaa vastaan. Eder on seuratasolla pelannut kotimaansa lisäksi Saksassa ja edustanut FC Bayern Müncheniä kausina 2009–2011, BV Cloppenburgia kaudella 2011–2012 ja VfL Sindelfingeniä kaudella 2012–2013. Nykyisin hän edustaa kotimaassaan St. Pölteniä. == Lähteet == Luokka:Itävaltalaiset jalkapalloilijat Luokka:Vuonna 1992 syntyneet Luokka:Elävät henkilöt
Katharina Naschenweng

Katharina Elisa Naschenweng (s. 1997) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 27 maaottelua ja tehnyt niissä kolme maalia. Ensimmäisen maaottelunsa hän pelasi kesäkuussa 2016 Israelia vastaan. Naschenweng siirtyi heinäkuussa 2018 kotimaansa SK Sturm Grazista saksalaisseura TSG 1899 Hoffenheimiin. == Lähteet == Luokka:Itävaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Barbara Dunst

Barbara Dunst (s. 1997) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 55 maaottelua, joissa hän on tehnyt yhdeksän maalia. Ensimmäisen maaottelunsa hän pelasi lokakuussa 2015 Israelia vastaan. Dunst on seuratasolla pelannut Saksassa tammikuusta 2017 alkaen ja edustanut Bayer 04 Leverkusenia alkuvuoden 2017, MSV Duisburgia kaudet 2017–2019 ja 1. FFC Frankfurtia (joka vuonna 2020 muutti nimensä Eintracht Frankfurtiksi) heinäkuusta 2019 alkaen. == Lähteet == Luokka:Itävaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Meri Luukkanen

Meri Susanna Luukkanen on suomalainen näyttelijä ja juontaja. Luukkanen aloitti yhtenä Ylen nuortenohjelma Summerin juontajista vuonna 2015. Kesällä 2016 hän juonsi myös Summerin televisiolähetyksiä. Luukkanen kirjoitti ylioppilaaksi Alppilan lukiosta keväällä 2018. Hän on ollut Ylioppilasteatterin jäsen vuodesta 2020. Luukkanen valittiin opiskelemaan Teatterikorkeakouluun näyttelijäntaiteen koulutusohjelmaan vuonna 2021. == Filmografia == Televisiosarjat Televisiosarjat Televisiosarjat Vuosi Sarja Rooli 2014 #lovemilla Kiki 2017 Nörtti: Dragonslayer666 2017–2019 Aallonmurtaja Satu 2021 Sisäilmaa Hannan lastenhoitaja Syke Inka Puro Karkurit Artun sisko == Lähteet == == Aiheesta muualla == * Luokka:Elävät henkilöt Luokka:Suomalaiset näyttelijät Luokka:Suomalaiset juontajat Luokka:Syntymävuosi puuttuu
Tone policing

Tone policing (ehdotettuja suomennoksia muun muassa sävykyttäysSyrjimätön kieli, s. 69. (PDF) ja äänensävyn valvominenhttps://yle.fi/a/3-12152475https://www.lily.fi/blogit/tiina- feminist/tone-policing-on-tapa-vieda-huomio-pois-ongelmasta/) on ad hominem -tyyppinen argumentaatiovirhe, jossa huomio kiinnitetään väitteen sisällön sijaan siihen, miten asia ilmaistaan.https://www.kritiikinuutiset.fi/2020/10/24/rajankayntia- transrepresentaatioista- taiteessa/https://www.jhunewsletter.com/article/2019/04/how-tone-policing- legitimizes-injustice-and-private-police Tone policing viittaa tilanteeseen, jossa toisen argumenttia väitetään vääräksi tunteellisen ilmaisun vuoksi. Englanninkielinen käsite tone policing levisi Everyday Feminism -sivuston sarjakuvasta vuonna 2015. Sivuston mukaan tone policing on keino säilyttää etuoikeutettuja asemia kontrolloimalla ja hiljentämällä puhuja sen sijaan, että huomio kiinnitettäisiin itse ongelmaan. https://everydayfeminism.com/2015/12/tone-policing-and- privilege/https://www.is.fi/menaiset/ilmiot/art-2000008025285.html Tone policingin katsotaan kohdistuvan ennen kaikkea vähemmistöjen edustajiin. == Lähteet == Luokka:Argumentaatiovirheet Luokka:Englanninkieliset sanat ja sanonnat
Anthems For Misfits

__NOTOC__ Anthems For Misfits on helsinkiläisen Plastic Tearsin albumi, joka julkaistiin 26. maaliskuuta 2021. == Kappaleet == # Doomsday Girls (säv. M. December) # Riot Zone (säv. M. December) # Clash In The Night (säv. J. Pietiläinen/M. December) # Look Of Lies (säv. M. December) # Hallucinations (säv. M. December) # Divine (säv. M. December/E. Kettunen) # Radar Eyes (säv. M.December) # Restless Outsider (säv. J. Pietiläinen/M. December) # Nobody Likes A Crybaby (säv. M.December) # Candlelight Hate Affair (säv. M. December) # Communication (säv. M. December) # Imaginary Virgin Mary (säv. M. December) Sovitus: Plastic Tears == Kokoonpano == * Miqu December – Laulu * Eco Xtasy – Rummut * Andy Whitewine – Kitara * Edu Kettunen – Basso * Juha Pietiläinen – Kitara == Arvostelut == * Desibeli.net: Plastic Tears: Anthems For Misfits Viitattu 23.10.2021. * Kaaoszine: 8,5/10Rock ’n’ rollista on niin moneksi – arvostelussa Plastic Tearsin Anthems For Misfits Viitattu 23.10.2021. == Lähteet == Luokka:Plastic Tearsin albumit Luokka:Vuoden 2021 albumit
Helena Puonti

Helena Puonti on suomalainen plastiikkakirurgi ja rintasyöpähoitoihin erikoistunut mikrokirurgi. Hän on kehittänyt Tunteva Rinta-metodin, jonka avulla rintasyöpäpotilaan on mahdollista saada uudelleen rakennettuun rintaan tunto takaisin rinnan poiston jälkeen. == Tunteva Rinta-metodi == Helena Puonti väitteli tohtoriksi Helsingin Yliopistossa vuonna 2017 aiheenaan tuntevan rinnan rakentaminen. Puontin tutkimus "Effects of microsurgical nerve repair on sensory function after breast reconstruction" osoitti, että jo yksi kielekkeen hermo yhdistettynä rinnan alueen terveeseen hermoon voi tuoda rintaan hyvän tunnon. Kahdella hermolla tunnon palautuminen parani entisestään. Tutkimuksen mukaan jokaiseen rintaan tuli tuntoa. Rakennetun TRAM-rinnan tunto oli keskimäärin yli puolet (60%) normaalin rinnan tunnosta hermojen yhdistämisen jälkeen. Osalle potilaista uuden rinnan tunto palautui täysin. == Palkinnot ja kunniamaininnat == * Helena Puonti valittiin "Vuoden Syöpälääkäriksi" vuonna 2002. * Vuonna 2010 Puonti vastaanotti Savonlinna- mitalin kunnianosoitukseksi hänen työstään mikrokirurgian alalla. == Lähteet == Luokka:Suomalaiset lääkärit Luokka:Elävät henkilöt Luokka:Suomalaiset plastiikkakirurgit Luokka:Syntymävuosi puuttuu
Kari Pyykönen

Kari Pyykönen (s.1966 Valkeakoski) on suomalainen valokuvataiteilija ja kouluttaja. Pyykönen opiskeli Taideteollisessa korkeakoulussa vuosina 1985–1992. Hänen teoksiaan on mm. Helsingin kaupungin taidemuseon ja Valtion kokoelmissa. Hän on kuvannut Aalto-yliopiston Kauppakorkeakoulun dekaani Eero Kasasen virallisen muotokuvan 2011. Pyykösen teoksia on esitelty lukuisissa yksityis- ja ryhmänäyttelyissä Suomessa ja ulkomailla. Kari Pyykönen on opettanut valokuvausta 1990-luvulta lähtien. Vuosina 2001–2015 hän toimi Aalto-yliopiston Taiteiden ja suunnittelun korkeakoulun Median laitoksella valokuvataiteen lehtorina, sekä vuosina 2004–2011 valokuvataiteen koulutusohjelman johtajana. Pyykönen on opettanut valokuvausta vierailevana tuntiopettajana myös Taideyliopiston Kuvataideakatemiassa ja Lahden ammattikorkeakoulun Muotoiluinstituutissa. Pyykösen teokset käsittelevät muotokuvan ja asetelman keinoin valokuvan ydinkysymyksiä: muotoa, kuvallisuutta ja kokemuksellisuutta. Pyykönen tekee väitöstutkimusta Aalto- yliopiston Median laitokselle aiheenaan glamour-muotokuva. == Lähteet == == Aiheesta muualla == * Kuvataiteilijamatrikkeli * Kansallisgallerian taidekokoelmat * Taiteilijan kotisivut Luokka:Suomalaiset valokuvaajat Luokka:Vuonna 1966 syntyneet Luokka:Elävät henkilöt
Abraham Goldfaden

Abraham Goldfaden, myös: Avram Goldfaden,Avram Goldfaden un Zigmunt Mogulesko, Jewish Music Research Centre, viitattu 12.4.2021 (1840 Starokonstantinov, Ukraina – 1908 New York, New York, Yhdysvallat) oli ukrainalaissyntyinen juutalainen kirjailija, joka myöhemmin asettui Yhdysvaltoihin. Goldfaden kirjoitti heprean- ja jiddišinkielistä runoutta. Hän perusti 1876 Romaniaan jiddišinkielisen teatteriseurueen, joka toimi vuoteen 1883, jolloin jiddišinkieliset esitykset kiellettiin Venäjän alueella. Hän teki näytelmiinsä musiikin juutalaisten sävelmien ja eurooppalaisten oopperoiden pohjalta. Näistä lauluista tunnettu on esimerkiksi suomeksikin esitetty kehtolaulumukaelma "Rusinoita ja manteleita". ==Lähteet== ==Aiheesta muualla== * Abraham Goldfaden, Jewish Music Research Centre, viitattu 12.4.2021 Luokka:Juutalaiset kirjailijat Luokka:Vuonna 1840 syntyneet Luokka:Vuonna 1908 kuolleet
Metyylidihydrojasmonaatti

Metyylidihydrojasmonaatti (C13H22O3) on estereihin ja ketoneihin kuuluva orgaaninen yhdiste. Yhdistettä voidaan käyttää valmistettaessa hajusteita. ==Ominaisuudet, valmistus ja käyttö== Huoneenlämpötilassa metyylidihydrojasmonaatti on väritöntä tai kellertävää nestettä. Sillä on miellyttävä jasmiininkaltainen tuoksu ja tuoksu on erityisen voimakas cis- metyylidihydrojasmonaattilla eli (R,R)-enantiomeerilla. Yhdistettä esiintyy teepensaissa. Teollisesti metyylidihydrojasmonaattia tuotetaan raseemisena seoksena. Valmistusprosessin ensimmäisessä vaiheessa syklopentanoni reagoi valeraldehydin kanssa aldolikondensaatiolla muodostaen 2‐pentyyli‐2‐syklopenten‐l‐onia. Seuraavassa vaiheessa tämä yhdiste reagoi dimetyylimalonaatin kanssa Michael-additiolla. Viimeinen vaihe on hydrolyysi ja dekarboksylointi. Yhdisteelle on kehitetty myös selektiivisesti vain yhtä enantiomeeria tuottavia menetelmiä. Metyylidihydrojasmonaattia käytetään useissa hajusteissa tuomaan niihin jasmiinin kukkien tuoksua. Käyttökohteita ovat muun muassa saippuat, shampoot ja puhdistusaineet . ==Katso myös== *Metyylijasmonaatti ==Lähteet== Luokka:Esterit
It Takes Two

It Takes Two on Hazelight Studiosin kehittämä ja Electronic Artsin julkaisema tasohyppely-toimintaseikkailupeli. Se julkaistiin Windowsille, PlayStation 4:lle, PlayStation 5:lle, Xbox Onelle ja Xbox Series X/S:lle 26. maaliskuuta 2021. Pelissä ei ole yksinpelivaihtoehtoa, vaan peliä voi pelata joko verkossa tai kahden pelaajan jaetussa ruudussa. == Tarina == Mayn (äänenä Annabelle Dowler) ja Codyn (äänenä Joseph Balderrama) rakkaus on kuihtunut ja he ovat eron partaalla. Heidän tyttärensä Rose (äänenä Clare Corbett) luo vanhemmistaan nuket, sekä toivoo hartaasti vanhempiensa välien paranevan. May sekä Cody päätyvät taianomaisesti nukkeihin todellisen maailman fantasiaversiossa, jossa lelut ovat eläviä ja eläimet ovat älykkäitä. He saavat seuraukseen parisuhdeterapiakirjan muodon ottaneen tohtori Hakimin, joka toimii heidän oppaana rakkauden elvyttämiseen. May ja Cody ryhtyvät yhteistyöhön päästäkseen takaisin ihmisten maailmaan. == Vastaanotto == It Takes Two sai arvosteluja keräävän Metacritic-sivuston mukaan suotuisat arvostelut kriitikoilta. Muropaketin arvostelussa peli sai arvosanaksi 5/5. == Lähteet == == Aiheesta muualla == * Viralliset verkkosivut * Luokka:Vuoden 2021 videopelit Luokka:Toimintaseikkailupelit Luokka:Tasohyppelyt Luokka:Ruotsissa kehitetyt videopelit Luokka:Unreal Engine -pelit Luokka:PlayStation 4 -pelit Luokka:PlayStation 5 -pelit Luokka:Windows-pelit Luokka:Xbox One -pelit Luokka:Xbox Series X- ja Series S -pelit
Bárbara Mori

Bárbara Mori Ochoa (s. 2. helmikuuta 1978 Montevideo) on uruguaylaissyntyinen meksikolainen näyttelijä, malli, tuottaja ja käsikirjoittaja. Hänet tunnetaan päähenkilönä vuoden 2004 telenovelassa Rubí, joka on kaikkien aikojen menestyneimpiä telenoveloita. Vuodesta 2005 lähtien hän on esiintynyt päähenkilönä useissa Hollywood- ja Bollywood-elokuvissa, kuten La mujer de mi hermano (2005), Violanchelo (2008), Guillermo del Toron tuottama Cosas insignificantes (2008), Kites (2010), Cantinflas (2014) ja Treintona, soltera y fantástica (2016). Mori aloitti uransa mallina 14-vuotiaana vuonna 1992. Myöhemmin hänestä tuli näyttelijä, kun hän esiintyi vuonna 1997 TV Aztecan menestystelenovelassa Mirada de mujer; sitten hän näytteli saippuaoopperassa Azul Tequila. Hän on myös esiintynyt useissa luetteloissa yhtenä kaikkien aikojen kauneimmista meksikolaisista näyttelijöistä. == Filmografia == Vuosi Tuotanto Rooli Muuta 1997 Tric Trac Al norte del corazón 1997–1998 Mirada de mujer Mónica San Millán Telenovela 1998–1999 Azul Tequila Azul Vidal/Soledad Telenovela 1999–2000 Me muero por ti Santa 2000 Inspiración Alejandra Elokuva 2001 Amores, querer con alevosía Carolina Morales 2001 Vaselina, el musical Teatteriesitys 2002 Vaselina, al revés Teatteriesitys Celos dije Teatteriesitys 2002–2003 Súbete a mi moto Nelly Noriega/Nelly Toledo Telenovela 2003–2004 Mirada de mujer, el regreso Mónica San Millán Telenovela Amor Descarado Fernanda Lira Telenovela 2004 Rubí Rubí Pérez Ochoa de Ferrer/Fernanda Martínez Pérez/Rivera Pérez Telenovela 2005 Pretendiendo Helena/Amanda Elokuva La mujer de mi hermano Zoe Elokuva Robots Cappy (ääni) Elokuva; meksikolainen versio 2007 Por siempre Elokuva 2008 Cosas insignificantes Paola Elokuva Violanchelo Consuelo Elokuva 2009 Amor, dolor y viceversa Consuelo Elokuva 2010 Kites Natasha/Linda Bollywood-elokuva 1 a Minute Star Elokuva 2010 El coleccionista Miranda Teatteriesitys 2011 Viento en Contra Luisa Braniff Elokuva 2014 Cantinflas Elizabeth Taylor Elokuva 2014 Dos Lunas Soledad/Luna Garcia Televisiosarja 2016 Treintona, soltera y fantástica Inés Elokuva 2017 Operación Concha Joselyn Morales Elokuva 2018 El Complot Mongol Martita Fong Elokuva 2020 Todo Lo Invisible Amanda Elokuva == Lähteet == == Aiheesta muualla == * * Luokka:Meksikolaiset näyttelijät Luokka:Uruguaylaiset näyttelijät Luokka:Mallit Luokka:Televisiotuottajat Luokka:Käsikirjoittajat Luokka:Vuonna 1978 syntyneet Luokka:Elävät henkilöt
Yuka Saso

Yuka Saso (20. kesäkuuta 2001, San Ildefonso) on filippiiniläinen golfaaja. Saso voitti vuoden 2018 Aasian kisoissa kaksi kultaa, kun hän voitti sekä yksilökilpailun että oli mukana joukkuekilpailun voittaneessa joukkueessa. Saso on kilpaillut ammattilaisena vuodesta 2020 lähtien, jolloin hän alkoi kilpailemaan LPGA:n Japanin tourilla. Hän voitti debyyttivuonnaan kaksi kilpailua: Nitori Ladies Golf Tournamentin ja NEC Karuizawa 72 Golf Tournamentin. Huhtikuussa 2021 Saso oli LPGA:n rankingissa (Rolex Rankings) 43. ==Lähteet== Luokka:Filippiiniläiset golfaajat Luokka:Vuonna 2001 syntyneet Luokka:Elävät henkilöt
Kshama Sawant

Kshama Sawant (os. Ramanujam, s. 17. lokakuuta 1973 Pune) on yhdysvaltalainen ekonomisti ja poliitikko, joka edustaa Socialist Alternative -puoluetta. Hän on ollut Seattlen kaupunginvaltuuston jäsen vuodesta 2014 lähtien. == Elämä == === Opinnot ja työura === Sawant syntyi Intian Punessa keskiluokkaiseen tamiliperheeseen ja vietti lapsuutensa pääosin Mumbaissa. Sawant valmistui tietojenkäsittelyn maisteriksi Mumbain yliopistosta vuonna 1994, jonka jälkeen hän muutti Yhdysvaltoihin Microsoftilla työskennelleen puolisonsa kanssa. Vuonna 2003 Sawant väitteli taloustieteen tohtoriksi Pohjois-Carolinan osavaltionyliopistossa. Seattleen muutettuaan Sawant on toiminut opettajana Seattlen ja Washingtonin yliopistoissa. Hän on ollut myös vierailevana professorina Lexingtonissa toimivassa Washington and Lee -yliopistossa. Sawant sai Yhdysvaltain kansalaisuuden vuonna 2010. === Politiikassa === Sawant liittyi Socialist Alternativen jäseneksi vuonna 2006. Hän on ollut myös Yhdysvaltain demokraattiset sosialistit -järjestön jäsen vuodesta 2021 lähtien. Sawant tuli tunnetuksi yhtenä Seattlen Occupy-liikkeen organisoijista vuonna 2011, jonka jälkeen hän oli ehdolla Washingtonin osavaltion edustajainhuoneeseen 2012. Marraskuussa 2013 Sawant valittiin Seattlen yhdeksänjäseniseen kaupunginvaltuustoon, ja hän uusi paikkansa vuosien 2015 sekä 2019 vaaleissa. Sawant on ensimmäinen Seattlen kunnallisissa vaaleissa paikan voittanut sosialisti sitten vuoden 1916, jolloin Anna Louise Strong valittiin koululautakunnan jäseneksi. == Lähteet == == Aiheesta muualla == *Kshama Sawant Seattlen kaupunginvaltuuston sivuilla Luokka:Yhdysvaltalaiset taloustieteilijät Luokka:Yhdysvaltalaiset sosialistit Luokka:Vuonna 1973 syntyneet Luokka:elävät henkilöt
Ximena Navarrete

Jimena ”Ximena” Navarrete Rosete (s. 22. helmikuuta 1988 Guadalajara, Jalisco, Meksiko) on meksikolainen näyttelijä, televisiojuontaja, malli ja Miss Universum 2010. Hän voitti ensin Nuestra Belleza México -kilpailun vuonna 2009 ja sen jälkeen hän voitti Miss Universum -kilpailun toisena meksikolaisena. Voittonsa jälkeen hän on muun muassa näytellyt telenoveloissa, kuten La tempestad. == Lähteet == == Aiheesta muualla == Luokka:Meksikolaiset näyttelijät Luokka:Televisiojuontajat Luokka:Mallit Luokka:Miss Universum -kilpailun voittajat Luokka:Vuonna 1988 syntyneet Luokka:Elävät henkilöt
Erató Kozákou-Markoullí

Erató Kozákou-Markoullí (; s. 3. elokuuta 1949) on kyproslainen poliitikko, joka on toiminut Kyproksen ulko-, viestintä- ja työministerinä, sekä suurlähettiläänä. == Varhainen elämä == Markoullí syntyi Limassolissa vuonna 1949. Hän opiskeli lakia ja julkisoikeutta, sekä valtiotieteitä Ateenan yliopistossa valmistuen vuosina 1972 ja 1974. Hän sai sosiologian ja valtiotieteiden tohtorin tutkinnon Helsingin yliopistosta vuonna 1979. == Ura == Vuosina 1980–2007 hän toimi diplomaattina Kyproksen diplomaattisissa yksiköissä. Hän toimi Kyproksen Ruotsin-suurlähettiläänä (vuosina 1996–1998), Kyproksen Yhdysvaltain-suurlähettiläänä (vuosina 1998–2003), ja Kyproksen Libanonin- ja Jordanin-suurlähettiläänä (vuosina 2005–2007). Markoullí toimi maansa ulkoministerinä heinäkuusta 2007 maaliskuuhun 2008 asti. Hänestä tuli viestintä- ja työministeri maaliskuussa 2010. Hänen toimikautensa kesti elokuuhun 2011, jolloin hänet nimitettiin jo toisen kerran ulkoministeriksi. Hän toimi virassa 1. maaliskuuta 2013 asti. == Yksityiselämä == Kozákou- Markoullí on naimisissa Geórgios Markoullísin kanssa. Parilla on yksi yhteinen poika, Pános Markoullís. == Lähteet == Luokka:Kyproslaiset poliitikot Luokka:Vuonna 1949 syntyneet Luokka:Elävät henkilöt
Ashleigh Buhai

Ashleigh Buhai (o.s. Simon, s. 11. toukokuuta 1989 Johannesburg) on eteläafrikkalainen golfaaja. Buhai on pelannut ammattilaisena vuodesta 2007 lähtien. Hän oli kuitenkin osallistunut jo ennen tätä vuonna 2005 naisten golfin World Cupiin ja 2006 Britannin avoimeen turnaukseen. Vuonna 2007 Buhaista tuli historian nuorin naisten Euroopan kiertueen voittaja, kun hän voitti Katalonian turnauksen kesäkuussa. Vuonna 2009 hän pääsi LPGA:n major- turnauksessa ensimmäistä kertaa viimeiselle kierrokselle, kun oli 31. Women's PGA Championshipissa. Vuonna 2017 Buhai saavutti LPGA:n alaisessa turnauksessa ensimmäisen palkintopallisijoituksensa, kun oli kolmas Blue Bay LPGA -turnauksessa ja toinen Thornberry Creek LPGA Classicissa. Vuonna 2019 hän oli ensimmäistä kertaa kymmenen parhaan joukkossa major-tourin kilpailussa, kun oli Britannian avoimen turnauksen viides. Huhtikuussa 2021 Buhai oli LPGA:n rankingissa (Rolex Rankings) 66. ==Lähteet== Luokka:Eteläafrikkalaiset golfaajat Luokka:Vuonna 1989 syntyneet Luokka:Elävät henkilöt
Veijo Meri -palkinto

Veijo Meri -palkinto on Otavan Kirjasäätiön vuosittain jakama tunnustus merkittävästä suomalaisesta kaunokirjallisesta saavutuksesta. Se on nimetty kirjailija Veijo Meren mukaan. Ensimmäisen kerran tämä 15 000 euron suuruinen palkinto myönnettiin 2012. ==Palkinnon saajat== * 2012 Sirpa Kähkönen * 2013 Juha Itkonen * 2014 Anna-Leena Härkönen * 2015 Laila Hirvisaari * 2016 Petri Tamminen * 2017 Asko Sahlberg * 2018 Jari Tervo * 2019 Riikka Pulkkinen * 2020 Antti Tuuri * 2021 Rosa Liksom * 2022 Kirsti Manninen * 2023 Joel Haahtela Lähde: ==Lähteet== Luokka:Suomalaiset kirjallisuuspalkinnot
Ilkka Hämälä

Ilkka Hämälä (s. 1961) on suomalainen diplomi-insinööri, vuorineuvos ja yritysjohtaja, joka on vuodesta 2018 lähtien toiminut Metsäliitto Osuuskunnan ja Metsä Groupin pääjohtajana. == Työhistoria == *Metsä Group, pääjohtaja (2018–) *Metsäliitto Osuuskunta, toimitusjohtaja (2018–) *Metsä Fibre Oy, toimitusjohtaja (2008–2018) *Oy Metsä-Botnia Ab (nyk. Metsä Fibre Oy), eri tehtäviä (1988–2008) *Metsä Board Oyj, hallituksen puheenjohtaja (2018–) *Metsä Fibre Oy, hallituksen puheenjohtaja (2018–) *Metsä Spring Oy, hallituksen puheenjohtaja (2018–) *Metsä Tissue Oyj, hallituksen puheenjohtaja (2018–) == Luottamustehtävät == *Metsäteollisuus ry, hallituksen ja hallituksen työvaliokunnan varapuheenjohtaja (2012–2013, 2021–), vaalivaliokunnan puheenjohtaja (2021–), hallituksen ja työvaliokunnan puheenjohtaja (2018–2020), työmarkkinavaliokunnan puheenjohtaja (2017), hallituksen jäsen (2012–), *Confederation of European Paper Industries (CEPI), hallituksen puheenjohtaja (2022-), hallituksen varapuheenjohtaja (2020–2021), ohjausryhmän jäsen (2020–), hallituksen jäsen (2018–) *Elinkeinoelämän valtuuskunta (Eva), hallituksen jäsen (2021–) *Elinkeinoelämän tutkimuslaitos (Etla), hallituksen jäsen (2021–) *Suomen Messut Osuuskunta, hallintoneuvoston jäsen (2020–2021) *Keskuskauppakamari, valtuuskunnan jäsen (2018–) *Helsingin seudun kauppakamari, valtuuskunnan jäsen (2018–) *Teollisuuden ja Työnantajain Keskusliiton (TT) säätiö, hallituksen jäsen (2018–2/2021) *Suomen Laatuyhdistys ry, neuvottelukunnan jäsen (2008–), hallituksen jäsen (2018–), hallituksen puheenjohtaja (2020–) *Keskinäinen Eläkevakuutusyhtiö Ilmarinen, hallintoneuvoston puheenjohtaja (3/2021–), hallintoneuvoston jäsen (2009–) *Pohjolan Voima Oy, hallituksen varajäsen (2009–) *Jyväskylän yliopisto, varainhallintatoimikunnan jäsen (3/2021–) == Lähteet == Luokka:Suomalaiset yritysjohtajat Luokka:Elävät henkilöt Luokka:Vuonna 1961 syntyneet
Maria Mäkynen

Maria Mäkynen on ammattiliittojohtaja, suomalainen koulutuksen asiantuntija ja tutkija. Hän työskentelee ammattiliitto Pron yhteiskuntasuhdejohtajana. Mäkynen on valmistunut Jyväskylän yliopistosta koulutussosiologian ja -politiikan maisteriksi ja yhteiskuntatieteiden maisteriksi filosofiasta. Hän on myös pätevöitynyt opettajaksi ja rehtoriksi. Mäkynen on toiminut lukuisissa eri luottamustehtävissä sekä koulutuspoliittisissa tehtävissä Jyväskylän yliopistossa, ammattiliitoissa ja sosiaalidemokraattisessa puolueessa. Tällä hetkellä hän toimii Lahden kaupunginvaltuutettuna sekä hyvinvoinnin ja vapaa- ajan lautakunnan puheenjohtajana. Mäkynen osallistui Suomen Huippumalli haussa -ohjelmaan vuonna 2008. == Lähteet == == Aiheesta muualla == * mariamakynen.fi -kotisivut Luokka:Suomen Sosialidemokraattisen Puolueen poliitikot Luokka:Lahden kaupunginvaltuutetut Luokka:Suomalaiset mallit Luokka:Elävät henkilöt Luokka:Syntymävuosi puuttuu Luokka:Päijät-Hämeen aluevaltuutetut
Dorothy Vaughan

Dorothy Johnson Vaughan (20. syyskuuta 1910 Kansas City – 10. marraskuuta 2008 Hampton) oli yhdysvaltalainen matemaatikko ja laskija, joka työskenteli NACA:lle ja sen seuraajalle NASA:lle Langleyn tutkimuskeskuksessa Hamptonissa Virginiassa. Vuonna 1949 hän alkoi toimia afroamerikkalaisista naisista koostuvan laskentaryhmän ohjaajana, joskin virallinen ylennys tehtävään tuli vasta myöhemmin. Näin hänestä tuli ensimmäinen afroamerikkalainen ryhmänohjaajaksi ylennetty nainen Langleyn tutkimuskeskuksessa. 1960-luvun alkupuolella Vaughan opetti itselleen ja alaisilleen Fortran-ohjelmointikielen valmistautuakseen laskennan siirtymiseen tietokoneilla tehtäväksi. Myöhemmin hän johti Langleyn ohjelmointiosastoa. Vaughan on yksi keskushahmoista Margot Lee Shetterlyn kirjassa ja siitä tehdyssä elokuvassa Hidden Figures – varjoon jääneet. ==Lähteet== Luokka:Yhdysvaltalaiset matemaatikot Luokka:Yhdysvaltalaiset ohjelmoijat Luokka:Vuonna 1910 syntyneet Luokka:Vuonna 2008 kuolleet
Venäjänkäärmeenpistonyrtti

Venäjänkäärmeenpistonyrtti (Vincetoxicum rossicum) on oleanterikasvien (Apocynaceae) heimoon kuuluva monivuotinen ruoho, joka voi kasvaa noin 1,5 m korkeaksi. Lehtiasento on vastakkainen ja lehdet ovat soikeita, tummanvihreitä, 7,6–10,2 cm pitkiä ja 5,1–7,6 cm leveitä. Kukat ovat noin 0,6 cm leveitä, tähtimäisiä, viisiterälehtisiä ja väriltään punertavia. Kukat sijaitsevat rykelmissä ja kukinta-aika on heinäkuusta syyskuulle. Siemenet ovat valkokarvaisia. Venäjänkäärmeenpistonyrttiä kasvaa alkuperäisenä Ukrainan sekä läntisen Venäjän alueella kivikkoisilla niityillä, aroilla ja kallioilla. Nykyisin lajia tavataan myös vieraslajina Pohjois-Amerikassa, jonne se on tuotu 1800-luvun lopulla koristekasviksi. Pohjois-Amerikassa lajia tavataan vanhoilla pelloilla ja laidunmailla, metsissä sekä tienvarsilla. Venäjänkäärmeenpistonyrtti voi kasvaa kosteus- ja valaistusolosuhteiltaan monenlaisilla kasvupaikoilla. == Lähteet == == Aiheesta muualla == * Laji.fi: Venäjänkäärmeenpistonyrtti (Vincetoxicum rossicum) Luokka:Oleanterikasvit Luokka:Myrkylliset kasvit
Mary Jackson

Mary Jackson (o.s. Winston, 9. huhtikuuta 1921 – 11. helmikuuta 2005) oli yhdysvaltalainen matemaatikko ja ilmailutekniikan insinööri NACA:ssa josta vuonna 1958 tuli osa NASA:aa. Hän työskenteli valtaosan urastaan Langleyn tutkimuskeskuskessa Hamptonissa, Virginiassa. Hän aloitti laskijana afroamerikkalaisten naisten ryhmässä vuonna 1951, ohjaajanaan Dorothy Vaughan. Vuonna 1953 Jackson siirtyi Kazimierz Czarneckin ryhmään, joka teki kokeellista tutkimusta tuulitunnelissa. Czarneckin rohkaisemana Jackson haki jatkokoulutukseen insinööriksi. Rotuerottelun vuoksi hänen täytyi hakea erityislupaa voidakseen osallistua valkoisten oppitunneille. Vuonna 1958 hänestä tuli ensimmäinen afroamerikkalainen nainen, joka työskenteli NASA:ssa insinöörinä. Vuonna 1978, todettuaan johtotehtäviin etenemisen mahdottomaksi, Jackson hakeutui HR-tehtäviin. Näissä tehtävissä hän työskenteli auttaakseen muita naisia ja vähemmistöjen edustajia eteenpäin urallaan. Jackson on yksi keskushahmoista Margot Lee Shetterlyn kirjassa ja siitä tehdyssä elokuvassa Hidden Figures - varjoon jääneet. == Lähteet == Luokka:Yhdysvaltalaiset matemaatikot Luokka:Yhdysvaltalaiset insinöörit Luokka:Vuonna 1921 syntyneet Luokka:Vuonna 2005 kuolleet
Guess Who (Itzyn albumi)

Guess Who (tyyliteltynä Gue?? Who) on eteläkorealaisen Itzy-yhtyeen neljäs minialbumi. Albumi julkaistiin 30. huhtikuuta 2021. Albumi sisältää kuusi kappaletta, mukaan lukien nimikkosinglen ”In the Morning”. Albumista julkaistiin kolme eri versiota: Day, Night ja Day&Night;. Albumi sijoittui Gaonin albumilistalla toiseksi, ja Billboard 200 -listan sijalle 148. == Kappaleet == == Lähteet == Luokka:Vuoden 2021 EP:t Luokka:Itzyn albumit
Carl Magnus Mauritz Armfelt

Carl Magnus Mauritz Armfelt (10. elokuuta 1836 Halikko – 20. joulukuuta 1890 Turku) oli suomalainen kreivi, taidemesenaatti ja teollisuus- valtiopäivämies. Armfeltin vanhemmat olivat tilanomistaja, kreivi Magnus Reinhold Armfelt ja kreivitär Adelaide Gustava Aspasia (Vava) Armfelt ja puoliso vuodesta 1860 Eugenia Palmfelt (k. 1913). Tilanomistaja, valtiopäivämies August Magnus Gustaf Armfelt oli hänen veljensä. Carl Magnus Mauritz Armfelt tuli ylioppilaaksi 1855 ja oli jonkin aikaa maanviljelijä, mutta ryhtyi sitten konepajateollisuuden yrittäjäksi ostettuaan 1866 Turun Rautateollisuus -yhtiön. Armfelt osallistui Turun kunnalliselämään ja tuli tunnetuksi taiteen harrastamisesta ja tukemisesta. Hän sai kamarijunkkarin arvonimen 1881.Ylioppilasmatrikkeli 1853–1899: Armfelt Carl Magnus Mauritz kreivi Viitattu 12.4.2021. Armfelt osallistui aatelissäädyssä valtiopäiville 1863–1864.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 12.4.2021. Armfelt valittiin Turun kaupunginvaltuustoon vuonna 1875. Hän toimi valtuuston varapuheenjohtajana vuosina 1885–1889 ja puheenjohtajana vuoden 1889 loppupuolella. Arkkitehti, valtiopäivämies Carl Eugen Armfelt oli Carl Magnus Mauritz Armfeltin poika.Ylioppilasmatrikkeli 1853–1899: Armfelt Carl Eugéne Viitattu 7.7.2021. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet‎ Luokka:Suomalaiset yritysjohtajat Luokka:Suomalaiset mesenaatit Luokka:Turun kaupunginvaltuutetut Luokka:Vuonna 1836 syntyneet Luokka:Vuonna 1890 kuolleet
Jascha Golowanjuk

Jascha Golowanjuk (, Jaša Golovanjuk; 20. helmikuuta 1905 Odessa, Venäjän keisarikunta – 25. huhtikuuta 1974 Tukholma, Ruotsi) oli ruotsalainen kirjailija, näyttelijä ja muusikko. Tanskalainen pankkiiri adoptoi Golowanjukin, kun tämä oli kahdeksanvuotias. Tanskassa Golowanjuk opiskeli viulunsoittoa ja toimi konserttiviulistina. Hän muutti 1929 Ruotsiin. Hän on kirjoittanut muistelmia ja romaaneja, joita sävyttävät värikkäät lapsuudenvaiheet. Toisen maailmansodan jälkeen Golowanjuk oleskeli usein Suomessa, jossa hänen ei tarvinnut kärsiä antisemitismistä eikä homofobiasta. ==Suomennetut teokset== * Elämän lähde (Livets källa). Suomentanut Marita Salomaa. Eurooppa-sarja, 1. Helsinki: Suomen kirja 1944. * Isoäiti on kaistapäinen (Farmor är galen). Suomentanut Vankka Vankkoja. Helsinki: Suomen kirja 1945. * Margda, kirgiisityttö (Kirgisflickan). Suomentanut Olli Nuorto. Helsinki: Suomen kirja 1945. * Outo lintu (Främmande fågel). Suomentanut Olli Nuorto. Helsinki: Suomen kirja 1945. * Poika ja viulu (Josef den lycklige). Suomentanut Toini Kaukonen. Helsinki: Suomen kirja 1945. * Silkkimatto (Silkesmattan). Suomentanut Anni Voipio. Helsinki: Suomen kirja 1945. * Varjontekijän lapset (Paraplymakarens barn). Suomentanut Toini Kaukonen. Helsinki: Suomen kirja 1945. * Kultainen tieni (Min gyllene väg från Samarkand). Suomentanut I. Tiittanen. Helsinki: Suomen kirja 1946. * Outona omassa maassa (Främling i eget land). Suomentanut Eeva-Liisa Manner. Helsinki: Suomen kirja 1946. * Pyhä valhe (Den heliga lögnen). Suomentanut Eeva-Liisa Manner. Helsinki: Suomen kirja 1946. * Vääriä helmiä (Ett kapitel för sig). Suomentanut Terttu Väre. Helsinki: Suomen kirja 1946. * Unten kauppias (Drömhandlaren). Suomentanut O. Salas. Helsinki: Tammi 1948. * Pikku Grand hotelli (Lilla Grand Hotel). Suomentanut Eeva Joenpelto. Helsinki: Tammi 1950. * Hopeahaapojen maa (Silverpopplarna). Suomentanut Reijo Wilenius. Helsinki: Tammi 1957. ==Lähteet== Luokka:Ruotsalaiset kirjailijat Luokka:Ruotsalaiset näyttelijät Luokka:Ruotsalaiset viulistit Luokka:Vuonna 1905 syntyneet Luokka:Vuonna 1974 kuolleet
Marcus Fulvius Flaccus

Marcus Fulvius Flaccus oli vuoden 125 eaa konsuli, joka kuului Fulviusten plebeijisukuun. Hän oli Gracchuksen veljesten liittolainen, joka pyrki ollessaan konsulina 125 eaa. saamaan läpi lain, joka olisi antanut kansalaisoikeudet Rooman itaalisille liittolaiskansoille. Senaatti torjui lakiehdotuksen lähettämällä Fulvius Flaccuksen sotaan kelttejä vastaan. Flaccus sai surmansa yhdessä Gaius Gracchuksen kanssa vuoden 121 eaa levottomuuksissa.Castrén ja Pietilä-Castrén 2000, s. 183 ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. === Viitteet === Luokka:Roomalaiset poliitikot Luokka:Vuonna 121 eaa. kuolleet
Sultan ibn Muhammad al-Qasimi

Sultan bin Muhammad Al-Qasimi (; s. 2. heinäkuuta 1939), tunnetaan myös nimellä Sheikh Sultan III, on Sharjan emiraatin hallitsija ja Yhdistyneiden arabiemiirikuntien liittovaltion korkeimman neuvoston jäsen. Hän on hallinnut Sharjaa katkeamattomasti tammikuusta 1972 lähtien, lukuun ottamatta kuuden päivän jaksoa kesäkuussa 1987, veljensä Sheikh Abdulaziz bin Mohammed Al- Qasimin johtaman vallankaappausyrityksen aikana. Hän on myös vakiintunut historioitsija ja julkaissut useita teatteri- ja kirjallisuusteoksia. Luokka:Arabiemiraattilaiset henkilöt Luokka:Vuonna 1939 syntyneet Luokka:Elävät henkilöt
Laura Wienroither

Laura Wienroither (s. 1999) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 23 maaottelua, joissa hän on tehnyt yhden maalin. Ensimmäisen maaottelunsa hän pelasi maaliskuussa 2018 Walesia vastaan. Wienroither siirtyi heinäkuussa 2018 kotimaansa St. Pöltenistä saksalaisseura TSG 1899 Hoffenheimiin. Tammikuussa 2022 hän siirtyi englantilaisseura Arsenaliin. == Lähteet == Luokka:Itävaltalaiset jalkapalloilijat Luokka:Vuonna 1999 syntyneet Luokka:Elävät henkilöt
Lisa Kolb

Lisa Kolb (s. 2001) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa 12. huhtikuuta 2021 mennessä kaksi maaottelua. Ensimmäisen maaottelunsa hän pelasi marraskuussa 2020 EM-karsintaottelussa Ranskaa vastaan. Kolb on heinäkuusta 2019 alkaen edustanut kotimaassaan SV Neulengbachia. == Lähteet == Luokka:Itävaltalaiset jalkapalloilijat Luokka:Vuonna 2001 syntyneet Luokka:Elävät henkilöt
Žusupbek Šaripov

Žusupbek Šaripovitš (Šarip uulu) Šaripov () (s. 27. huhtikuuta 1955, Kara- Kulža, Neuvostoliitto) on kirgisialainen poliitikko. Tällä hetkellä Šaripov toimii Kirgisian suurlähettiläänä Ukrainassa; hän aloitti tehtävässä heinäkuussa 2018. Ennen palvelustaan Kiovassa hän on toiminut diplomaattitehtävissä Kuwaitissa, Marokossa, Jordaniassa ja Bahrainissa suurlähettiläänä. Ennen Kirgisian tulppaanivallankumousta, Šaripov toimi myös maan itäosassa sijaitsevan Žalal-Abadin alueen kuvernöörinä. Šaripov puhuu äidinkielensä kirgiisin lisäksi sujuvasti venäjää ja uzbekkia. Šaripov on Kirgisian entisen presidentin Sooronbai Žeenbekovin vanhempi veli. Šaripovin toinen veli, Asylbek on Kirgisian korkeimman neuvoston jäsen. == Lähteet == Luokka:Kirgisialaiset poliitikot Luokka:Suurlähettiläät Luokka:Vuonna 1955 syntyneet Luokka:Elävät henkilöt
Jennifer Klein

Jennifer Klein (s. 1999) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa 15 maaottelua ja tehnyt niissä yhden maalin. Ensimmäisen maaottelunsa hän pelasi marraskuussa 2017 Israelia vastaan. Viimeksi hän on pelannut maajoukkueessa helmikuussa 2021. Klein edusti kausina 2018–2020 saksalaisseura TSG 1899 Hoffenheimia mutta palasi kesällä 2020 kotimaahansa St. Pöltenin joukkueeseen. == Lähteet == Luokka:Itävaltalaiset jalkapalloilijat Luokka:Vuonna 1999 syntyneet Luokka:Elävät henkilöt
Julia Hickelsberger-Füller

Julia Hickelsberger-Füller (o.s. Hickelsberger, s. 1. elokuuta 1999) on itävaltalainen jalkapalloilija, pelipaikaltaan keskikenttäpelaaja. Hän on pelannut Itävallan naisten maajoukkueessa kesäkuun 2022 loppuun mennessä 28 maaottelua ja tehnyt niissä kuusi maalia. Ensimmäisen maaottelunsa hän pelasi helmikuussa 2019 Nigeriaa vastaan. Hickelsberger on tammikuusta 2019 alkaen edustanut kotimaassaan St. Pöltenin joukkuetta. == Lähteet == Luokka:Itävaltalaiset jalkapalloilijat Luokka:Vuonna 1999 syntyneet Luokka:Elävät henkilöt
Marina Georgieva

Marina Georgieva (s. 1997) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 13 maaottelua. Ensimmäisen maaottelunsa hän pelasi maaliskuussa 2017 Belgiaa vastaan. Georgieva siirtyi tammikuussa 2017 kotimaansa St. Pöltenistä saksalaisseura 1. FFC Turbine Potsdamiin. Heinäkuusta 2018 alkaen hän on edustanut Saksassa SC Sandia. == Lähteet == Luokka:Itävaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Mikaela Åhlin-Kottulinsky

Mikaela Åhlin-Kottulinsky (s. 13. marraskuuta 1992) on ruotsalainen kilpa- autoilija. Hän ajaa Rosberg X Racing -tallissa Extreme E -sarjassa. Åhlin- Kottulinsky siirtyi kartingista umpiautoihin kaudelle 2012. Debyyttikaudellaan hän kilpaili sekä Skandinavian Porsche Carrera Cupissa että Saksassa Volkswagen Scirocco R Cupissa. Scirocco Cupissa hän ajoi kahdella jälkimmäisellä kaudella sijat kahdeksan ja yhdeksän. Scirocco R-Cupissa hän oli ensimmäinen kilpailun voittanut nainen. Kaudelle 2015 hän siirtyi Scirocco Cupista Audi Sport TT Cupiin, jossa hän sijoittui lopputuloksissa 15. sijalle. Kaudet 2016 ja 2017 Åhlin-Kottulinsky kilpaili Audi R8:lla Saksan ADAC GT Masters -sarjassa 26 kilpailua. Åhlin-Kottulinsky on ajanut 2017 vuodesta alkaen Ruotsin STCC-sarjassa TCR Scandinavia-luokassa, jossa paras sijoitus on ollut kauden 2021 toinen sija kahdella voitolla. Åhlin-Kottulinskyn veli on kilpa-autoilija Fredrik Åhlin, hänen äitinsä Susanne Kottulinsky ajoi rallia 1980- ja 1990-luvuilla, ja hänen isoisänsä on Dakar-rallin voittaja Freddy Kottulinsky. ==Lähteet== Luokka:Ruotsalaiset autourheilijat Luokka:Vuonna 1992 syntyneet Luokka:Elävät henkilöt
Apionia vastaan

Apionia vastaan ( ja ; tai In Apionem) on Josephuksen kirjoittama teos, joka puolustaa juutalaisia muun muassa grammaatikko Apionin herjauksia vastaan.<ref name="Schaff> Josephus kirjoitti sen elämänsä loppupuolella ensimmäisen vuosisadan lopulla. Tutkimuksessa teos tunnetaan usein latinankielisellä nimellään. == Sisältö == Teos koostui kahdesta kirjasta, jotka oli kirjoitettu juutalaisen uskonnon, lain ja tapojen puolustukseksi aleksandrialaisten kreikkalaisten antisemitistisiä hyökkäyksiä vastaan. Teoksesta useimmiten käytetty nimi on sikäli harhaanjohtava, että Apionin hyökkäyksiä käsitellään vasta osana teoksen toista kirjaa. === Kirja I === * Huolenaihe ja vaikeudet (rivit 1–5) * Itäisten lähteiden asettaminen etusijalle kreikkalaisiin nähden (6–56) * Syyt sille, miksi kreikkalaiset lähteet vaikenevat juutalaisista (57–72) * Juutalaisia koskeva todistusaineisto itäisten kansojen parissa (73–160) ** Egypti: Manetho (73–105) ** Foinikia: useita kirjailijoita (106–127) ** Babylonia: Berossos (128–153) ** Vertaileva yhteenveto (154–160) * Juutalaisia koskeva todistusaineisto kreikkalaisten parissa (161–218) * Juutalaisvastaisten kuvausten kumoaminen (219–320), erityisesti seuraavien kirjailijoiden tapauksessa: ** Manetho (227–287) ** Khairemon (288–303) ** Lysimakhos (304–320) === Kirja II === * Apionin ja hänen lähteidensä esittämien juutalaisvastaisten kuvausten kumoaminen (rivit 1–144) * Mooseksen lain puolustus (145–235) * Kreikkalaisen uskonnon kritiikki (236–286) * Yhteenveto ja lopetus (287–296) == Lähteet == == Kirjallisuutta == === Käännöksiä ja tekstilaitoksia === * Josephus: Against Apion. Teoksessa * === Muuta kirjallisuutta === * == Aiheesta muualla == * Josephus, Flavius: Contra Apionem. Perseus. * Josephus, Flavius: Against Apion. Perseus. * Josephus, Flavius: Against Apion I * Josephus, Flavius: Against Apion II Luokka:Apologeettiset kirjat Luokka:Josephuksen teokset
Tuulikki Sokka-Isler

Tuulikki Maarit Sokka-Isler (os. Kuusela, ent. Sokka; 4. huhtikuuta 1960 Soini) on suomalainen reumatologian erikoislääkäri ja lääketieteen tohtori, joka on toiminut Itä-Suomen yliopiston reumatologian professorina (4/2015-). Jo ennen professuuriaan, hän toi dosenttina ja Keski-Suomen sairaanhoitopiirin osastonylilääkärinä esille reumahoidon vaikeutuneen lääkäri- ja reumahoitajien pulan johdosta monin paikoin. Vuosittain yli 2 000 suomalaista sairastuu nivelreumaan. Hoitamaton tai huonosti hoidettu nivelreuma johtaa nivelten vaurioitumiseen ja henkilön toimintakyvyn alenemiseen. Koska ajoissa aloitettu ja hyvä hoito auttaa potilaita säilymään toimintakykyisenä, riittävällä lääkäri- ja hoitajamitoituksella, sopivalla lääkityksellä ja muulla hoidolla on yhteiskunnallisestikin suuri merkitys. Sokka tuli ylioppilaaksi Ähtärin lukiosta 1979. Hän valmistui Tampereen yliopistosta lääkäriksi (LL 1985) ja reumatologian erikoislääkäriksi (1996). Hän jatkoi opintojaan myös Kuopion yliopistossa valmistuen sieltä sisätautien erikoislääkäriksi (1993) ja lääketieteen tohtoriksi (LKT 1999). Sokan englanninkielinen väitöskirjansa (1999) käsitteli nivelreuman lääkehoitoa. Tutkimus otsikoitu Extensive use of antirheumatic drugs improves long-term outcomes in patients with rheumatoid arthrit. Vuodesta 2003 lähtien Sokka-Isler on ollut Kuopion yliopiston reumatologian dosentti. Ennen viisivuotista reumatologian professuuria Itä- Suomen yliopiston Kuopion kampuksella (2016–2020), hän toimi lyhyemmän määräajan saman alan professorina (4-12/2015). Hän on ollut myös yhdysvaltalaisen Vanderbiltin yliopiston apulaisprofessori (assistant professor, Nashville, TN, 2001–2006, toisen lähteen mukaan 1999–2006). Sokka- Isler on Keski-Suomen sairaanhoitopiirin reumatologian osastonylilääkäri (2010–). ==Teoksia== * Markku Kauppi, Anna Karjalainen, Laura Pirilä, Kari Puolakka, Tuulikki Sokka-Isler, Paula Vähäsalo (toimittajat): Reumasairaudet. Duodecim 2021 (tulossa). ISBN 9789516563315. ==Lähteet== Luokka:Suomalaiset professorit Luokka:Itä-Suomen yliopiston professorit Luokka:Suomalaiset lääkärit Luokka:Vuonna 1960 syntyneet Luokka:Elävät henkilöt
ContraPoints

Natalie Wynn (s. 21. lokakuuta 1988) on yhdysvaltalainen tubettaja, joka käsittelee ContraPoints-nimisellä YouTube-kanavallaan poliittisia ja yhteiskunnallisia aiheita. Monilla hänen videoillaan nähdään usean hänen itsensä esittämän hahmon välisiä väittelyjä. Wynn on syntynyt ja kasvanut Yhdysvaltain Virginian osavaltiossa. Sieltä hän muutti Illinoisiin tekemään jatko-opintojaan Northwesterin yliopistossa filosofian tohtoriohjelmassa, mutta jätti opinnot kesken vuonna 2015. Wynn aloitti tubettamisen vuonna 2008. Aluksi hänen sisältönsä keskittyi ateismin puolustamiseen ja kreationismin vastustamiseen. Vuonna 2014 GamerGaten aikaan hän huomasi oikeistopopulistisen sisällön lisääntyneen YouTubessa ja vastauksena tälle hän alkoi luoda omia videoita, joissa sosiaalisen oikeudenmukaisuuden aiheet yhdistyvät huumoriin, dragiin ja filosofiaan. Wynn perusti Contrapoints-nimisen YouTube-kanavansa vuonna 2016. Videoillaan hän käsittelee aiheita, kuten sukupuoli, rotu, äärioikeisto ja kapitalismi. Vaikka videoiden on tarkoitus olla viihdyttäviä, ne täyttävät myös hyvän väittelyn kriteerit: Wynn ottaa aina kantaa vastapuolen vahvimpiin argumentteihin, esittää suuren määrän todisteita väitteidensä tueksi ja tunnustaa, kun vastapuoli on oikeassa tai hän itse on väärässä. Hänen lähtökohtansa on aina tutustua käsiteltävään aiheeseen läpikotaisin ja pyrkiä ymmärtämään vastapuoltaan. ContraPoints on voittanut YouTuben Streamy Awardsin palkinnon parhaasta kommentaarista. Wynn on avoimesti transsukupuolinen. Hän on aloittanut sukupuolenkorjausprosessinsa ContraPoints-kanavan olemassaolon aikana, joten seuraajat ovat päässeet seuraamaan hänen transitiotaan. ==Katso myös== * BreadTube * Hbomberguy * Lindsay Ellis == Lähteet == == Aiheesta muualla == * ContraPoints YouTubessa * Luokka:Vuonna 1988 syntyneet Luokka:Yhdysvaltalaiset tubettajat Luokka:Vasemmistolaiset tubettajat Luokka:Elävät henkilöt
Jaana Joensuu

Jaana Joensuu (s. 19. tammikuuta 1985) on suomalainen näyttelijä. Joensuu on tullut tunnetuksi muun muassa Rantabaari-sarjasta, jossa hän on esiintynyt kuudella tuotantokaudella. Joensuu on valmistunut Esittävän taiteen koulutusohjelmasta Metropolia Ammattikorkeakoulusta vuonna 2011. Teatteria hän on opiskellut myös Etelä-Pohjanmaan Opistossa vuosina 2005–2006. Ylioppilaaksi hän kirjoitti Vimpelin lukiosta vuonna 2004. Joensuu kiinnitettiin Savonlinnan Teatteriiin näytäntökaudeksi 2024-2025. Hän työskenteli tätä ennen Kemin teatterissa 2023-2024. == Filmografia == Elokuva Elokuva Elokuva Vuosi Elokuva Rooli 2011 Elokuu Sointu 2022 Verimalja Kaarina Lahtinen Lyhytelokuva Lyhytelokuva Lyhytelokuva Vuosi Lyhytelokuva Rooli 2008 Unettomat 2010 Tokio Baby Saara 2011 Sudenveistäjä Venla 2014 Pienet illanistujaiset Susanna Televisiosarjat Televisiosarjat Televisiosarjat Vuosi Sarja Rooli 2019– Rantabaari Suvi Taivalsalo 2022 Helsinki-syndrooma sisäministeri Musiikkivideot Musiikkivideot Musiikkivideot Vuosi Esittäjä Kappale 2011 Scandinavian Music Group Kaunis Marjaana 2023 Samu Haber Raketilla aurinkoon == Teatterirooleja == Teatteriroolit Teatteriroolit Teatteriroolit Teatteriroolit Vuosi Näytelmä Rooli Teatteri 2023 Elli Immo Elli Immo Kemin teatteri Fingerpori Irma Kemin teatteri 2024 Pohjolan mieletön historia Isa Asp Kemin teatteri Rakastunut Ryti Paula Serlachius Savonlinnan teatteri 2025 Vaimoni on toista maata Elina Savonlinnan teatteri == Lähteet == == Aiheesta muualla == * Jaana Joensuun kotisivut * * * Jaana Joensuun profiili Näyttelijäliiton sivuilla Luokka:Elävät henkilöt Luokka:Suomalaiset näyttelijät Luokka:Vuonna 1985 syntyneet